MARLJIVOST I JAKOST – AKTIVNOST U OBITELJI

(upute za roditelje)

Dragi roditelji,

Pred Vama se nalaze upute za zadatke koje možete kroz ovaj mjesec raditi zajedno s Vašim djevojčicama. U ožujku posebni naglasak stavljamo na dvije vrline; **marljivost i jakost**.

„Pojam marljivosti dolazi od latinskoga glagola diligo, što znači voljeti, cijeniti. Kako bi djeca bila radišna, moramo im pomoći da steknu jasnu svijest o tome što je cilj nekoga djelovanja i ponešto im reći o načinu ostvarenja, nekada više, nekada manje. Glavni motiv na koji se marljivost ili teški rad oslanjaju jest ljubav“.

ZADATAK za učenicu:

* Učenica svaki tjedan odabere jedan cilj koji će joj pomoći vježbati vrline **jakosti i marljivosti**, zapiše cilj te ga stavi na vidljivo mjesto
* Kako odabrati cilj? Važno je otkriti koju aktivnost možemo popraviti kako bi bili marljivija i jača osoba.
* Primjeri ciljeva:
* Svaki dan se ustanem na prvu zvonjavu alarma
* Pišem domaću zadaću iako mi učiteljica možda neće pregledati
* Nakon učenja pospremim svoj kutak
* Učim redovito, ne čekam usmenu ili pismenu provjeru
* Poslušam roditelje iz prve
* Suzdržavam se od suvišnih komentara
* Jedem i ono što mi se možda ne sviđa
* Ukoliko je učenica izvršavala svoj cilj koji si je zacrtala crta 😊 (na sljedećoj stranici nalazi se skica na koju učenica može zapisivati svoje ciljeve, a kada prođe tjedan boja prepreku ukoliko je bila marljiva i jaka te ispunila cilj)
* Učenica, ukoliko nije, donese KORIZMENU ODLUKU koje se treba pridržavati do kraja Korizme

ZADATAK za obitelj:

* Obitelj na Obiteljskom sastanku odredi tjedni obiteljski cilj
* Primjeri ciljeva:
* Svaki dan, za večerom, pričat ćemo o izazovima koje nas sutra čekaju
* Pažljivo ćemo slušati jedni druge
* Pomagat ćemo jedni drugima da se držimo korizmenih odluka
* **Više o vrlini marljivost pročitajte na: https://www.bitno.net/obitelj/vrlina-marljivost/**

